19. ΠΡ ΑΞΗ ΔΙΟΙΚΗΤΗ ΤΡ ΑΠΕΖΑΣ ΤΗΣ ΕΛΛΑΔΟΣ Αριθ.2413 της 9-25 Ιούλ.1997 (ΦΕΚ Α΄153) Αύξηση του ελαχίστου ορίου του αρχικού και των ιδίων κεφαλαίων για την ίδρυση και λειτουργία των συνεταιριστικών τραπεζών. ΄Αφού έλαβε υπόψη: α) τις διατάξεις του άρθρ.1 του Νόμ.1266/82 «όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις», β) το άρθρ.5του Νόμ.2076/92, γ) την ΠΔ/ΤΕ 2053/92, όπως ισχύει, σχετικά με τον ορισμό των ιδίων κεφαλαίων των πιστωτικών ιδρυμάτων, δ) την ΠΔ/ΤΕ 2258/2.11.93, όπως ισχύει, σχετικά με τον καθορισμό πλαισίου λειτουργίας και εποπτείας πιστωτικών ιδρυμάτων υπό τη μορφή πιστωτικών συνεταιρισμών του Νόμ.1667/86 και ειδικότερα το Κεφαλ.ΙΙ., αποφάσισε: Να τροποποιήσει τις σχετικές διατάξεις του Κεφαλ.ΙΙ της ΠΔ/ΤΕ 2258/2.1.93, όπως ισχύει, και να καθορίσει τα ακόλουθα: 1. Από την κοινοποίηση της παρούσας Πράξης το ελάχιστο στο καταβεβλημένο αρχικό κεφάλαιο των πιστωτικών ιδρυμάτων υπό τη μορφή πιστωτικών συνεταιρισμών του Νόμ.1667/86 αυξάνεται: α) από δαρχ.600 εκατ. δραχ.1.200 εκατ., προκειμένου περί συνεταιρισμών που δραστηριοποιούνται εντός του νομού της έδρας τους (παρ.1α). β) από δραχ.2.000 εκατ. σε δραχ.2.500 εκατ., προκειμένου περί συνεταιρισμών που δραστηριοποιούνται σε όμορους νομούς ή στη διοικητική περιφέρεια της έδρας τους (παρ.1β). «2. Καθορίζεται μεταβατική περίοδος προσαρμογής προς το νέο όριο της παρ.1α (δραχ.1.200 εκατ.) ως εξής: α) Το ελάχιστο όριο του καταβεβλημένου αρχικού κεφαλαίου, που απαιτείται ως προϋπόθεση για την υποβολή στην Τράπεζα της Ελλάδος αίτησης για παροχή άδειας πιστωτικού ιδρύματος σε πιστωτικούς συνεταιρισμούς του Νόμ.1667/1.9.86, που δραστηριοποιούνται εντός του Νομού της έδρας τους, ορίζεται ανάλογα με το χρόνο υποβολής της σχετικής αίτησης ως ακολούθως: Εφόσον η αίτηση υποβληθεί: (i) Μέχρι την 31.12.1997 δραχ.600 εκατ. (ii) Από 1.1.1988 μέχρι 30.6.1998 δραχ.900 εκατ. Οι ως άνω μεταβατικές ρυθμίσεις ισχύουν εφόσον πληρούνται οι ακόλουθοι όροι και προϋποθέσεις: Η υποβολή της αίτησης προς την Τράπεζα της Ελλάδος θα συνοδεύεται από βεβαίωση Ορκωτού Ελεγκτή με την οποία θα πιστοποιείται η συγκέντρωση του ελάχιστου απαιτούμενου κεφαλαίου. Με τη σχετική αίτηση θα συνυποβάλλεται φάκελλος με στοιχεία και δικαιολογητικά που θα πληρούν όλες τις προϋποθέσεις που ορίζονται στο Νόμ.2076/92 (άρθρ.6) και την ΠΔ/ΤΕ 2258/2.11.93 όπως ισχύει. β) Τα πιστωτικά ιδρύματα που είτε έχουν ήδη λάβει άδεια λειτουργίας με την ως άνω μορφή είτε θα λάβουν σχετική άδεια μεταγενέστερα (παρ.2α) οφείλουν να αυξήσουν τα ίδια κεφάλαιά τους, μέχρι τα καθοριζόμενα ελάχιστα όρια, το αργότερο έως την 31η Δεκ.1998». Η παρ.2 αντικαταστάθηκε ως άνω από την . ΠΔΤΕ  υπ΄ αριθ.2420/15-23 Σεπτ.1997 (ΦΕΚ Α΄186). Από τις διατάξεις της παρούσας Πράξης δεν προκαλείται δαπάνη σε βάρος του Κρατικού Προϋπολογισμού. 